Posted by: Renza | 2008/06/25
Ek het by "experts" gehoor dat tuna geblik in olie wel minder omega 3 bevat as die geblik in water omdat van die omega 3 kan uitlek/oplos in die olie en meestal gooi mens die olie weg en dus die omega 3 daarmee saam.
Dankie vir hierdie insig. Dit is wel moontlik, maar oor die algemeen behoort die omega-3 vetsure wat binne in die weefsels van die vis sit en net aan die liggaam beskikbaar word wanneer die vis verteer word in die spysverteringskanaal, nie in die olie op te los nie. Dit is egter 'n goeie idee om tuna geblik in water te gebruik aangesien dit 'n laer kJ-inhoud het.
Geniet die tuna! Wag eers met hoër spoedgrens vir SA | Netwerk24
Wag eers met hoër spoedgrens vir SA
Deur Robert Sands, Durbanville 06 September 2018 05:30
As ’n persoon wat al oor die 40 jaar in die motorbedryf is, vind ek jou weeklikse bydraes baie interessant.
Die Padlangs-artikel oor ons spoedgrense, en of dit nie dalk tyd geword het om dit hoër te maak nie (09.08), het my egter na my pen laat gryp.
Ongelukkig kan ’n mens glad nie Suid-Afrika, of enige Afrikaland, met lande soos Duitsland, Oostenryk, Frankryk of enige Wes-Europese land vergelyk nie, en wel om die volgende redes:
Ons het ’n wettelose land. Met ander woorde, die padreëls wat ons het, word nie gehoorsaam of toegepas nie.
Ons standaard van bestuursvaardigheid is nie op ’n hoog genoeg peil nie. Te veel bestuurders is onbevoeg en het nie hul bestuurstoets wettig deurgekom nie.
Meer as 50% van die voertuie op die pad is nie padwaardig nie.
Ons voertuie is te oud. Daar is ook te veel afgeskryfde voertuie wat weer toegelaat word om herstel te word sodat hulle weer op die paaie toegelaat word.
Die toestand van ons paaie gaan al hoe meer agteruit. Nie net raak dit nou gevaarliker om op die paaie te ry nie, ’n hoër spoedperk gaan dié sterftesyfer ook net vererger.
En laastens, die gebruik van selfone terwyl mense agter die stuur sit raak net meer omdat die wet nie streng toegepas word nie. Dit veroorsaak baie ongelukke.